હાલોલ. પાવાગઢ યાત્રા ધામ અને તાજપુરા ખાતે શરદ પૂનમ ની દબદબાભેર ઉજવણી કરવામાં આવી હતી પાવાગઢ માં આસો નવરાત્રીમાં લાખો માઇભક્તો એ દર્શન નો લાભ લઇ પોતાની જાત ને ધન્યતા અનુભવી હતી . શરદ પૂનમ ને લઇ આગલા દિવસ થી જ પાવાગઢ જતા પગપાળા સંગો રથો નો મેળાવડો જામતા હાલોલ થી પાવાગઢ સુધી માતાજી ના જય ઘોષ થી વાતાવરણ ગુંજી ઊઠ્યુ હતું .તો બીજી તરફ યાત્રાધામ તાજપુરા ખાતે મોટી સંખ્યા માં ભક્તો આવાની વકી ને લઇ સુરક્ષા અને સલામતી માટે તંત્ર દવારા આગોતરું આયોજન કરવામાં આવ્યુ હતુ .પાવગઢ માં હજુ જિલ્લા કલેક્ટર ના જાહેરનામા ને લઈ ખાનગી વાહનો ઉપર લઈ જવા પર પ્રતિબંધ હોય એસટી ની વધારે ની સેવા યથાવત રખાઈ હતી .વહેલી સવારે માતાજી મંદિરના નિજ દ્વાર દર્શન માટે ખોલી દેવાતા મોટી સંખ્યા માં ભક્તો એ દર્શન નો લાભ લીધો હતો તો બીજી તરફ યાત્રાધામ તાજપુરા માં પણ આજે પૂનમ ને લઈ બાપુ ની અનઉપસ્થિતિ માં ભક્તો ની આસ્થા અકબંધ જોવા મળી હતી. વહેલી સવારે આરતી બાદ પાદુકા પૂજન અને ત્યાર બાદ ભજન સંધ્યા નો કાર્યકમ યોજાયો હતો અને છેલ્લે દર્શને આવેલ નારાયણ ભક્તો માટે મહાપ્રસાદી નું આયોજન કરાયું હતું. હવે દેવ દિવાળી 23 નેવમ્બર ના રોજ અન્નકૂટ નું આયોજન કરાશે નું જાણવા મળેલ છે